Urkunde Heinrichs II. für die bischöfliche Kirche zu Säben-Brixen (DH II. 31)

(Heinrich schenkt der bischöflichen Kirche von Säben-Brixen eine Besitzung in Teugn. Regensburg 1002 November 24.)

In nomine sanctae et individuae trinitatis. Heinricus divivina favente clementia rex. Notum sit omnibus nostris fidelibus presentibus scilicet et futuris, qualiter nos per interventum dilecte coniugis nostre Chunigunde videlicet regine fideli nostro Albuuino Sabiniensis ecclesie episcopo quoddam nostri iuris predium, id est quicquid in villa Tiginga pro nostra parte actenus visi sumus possidere, cum omnibus ad id legaliter pertinentibus molibus et inmobilibus servis et ancillis ecclesia decimis areis edificiis terris cultis et incultis pratis pascuis sive compascuis silvis aquis aquarumve decursibus viis et inviis exitibus et reditibus quesitis et inquirendis et que quolibet modo rite vocari possunt appenditiis et utensilibus, eo tenore quatinus prefatus venerabilis episcopus Albuuinus suique successores predictum predium deinceps libera potestate teneant atque in perpetuos ecclesie sue usus absque omnium personarum sive potestatum contradictione convertant atque possideant, habentes inde licentiam commutandi et quicquid sibi libeat faciendi. Et ut hec nostra traditio stabilis et inconvulsa permaneat, hanc precepti nostri paginam manu propria roborantes sigillari precepimus.
Signum domni Heinrici (M.) regis invictissimi.
Egilpertus cancellarius vice Uuilligisi archicapellani recog.
Data VIII. kal. dec. anno dominicae incarnationis MII, indictione I, anno vero domni Heinrici regis I; actum Radasbone.