Urkunde Heinrichs II. für das Stift St. Florin zu Koblenz (DH II. 352)

(Heinrich verleiht dem Stift des hl. Florin zu Koblenz das Marktrecht zu Gillenfeld mit Zoll und Münze. Frankfurt 1016.)

In nomine sanctae et individuae trinitatis. Heinricus divina favente clementia Romanorum imperator augustus. Imperiali culmine nos misericordia dei ad hoc sublimari permisit, ut subiectorum nobis populorum curam maximeque sacerdotum Christi et congregationum aecclesiasticarum competenti dispensatione ordinemus, quorum orationibus temporali et eternali beatitudine credimus cumulari. Proinde cunctorum Christi fidelium pateat industriae, qualiter nos pro remedio animae nostrae seu regni statu atque contectalis nostrae Cunigundae videlicet imperatricis augustae interventu monasterio in honore sancti Florini dedicato quoddam mercatum a nobis per mathones nostros venditos ceptum et perfectum in villa Gilliuelt dicta in comitatu Bertoldi comitis in pago Meineueldensi situm, theloneum et monetam cum omnibus utensilibus per negotiale commertium ad nostras quoque manus imperiales iuste ac iuridicialiter pertinentibus per hanc nostram imperialem paginam in proprium concedimus. Et ut haec nostrae traditionis seu confirmationis auctoritas stabilis et inconvulsa omni habeatur tempore, hoc preceptum inde conscriptum manu propria corroborantes atque confirmantes et sigillo nostro insigniri iussimus.
Signum domni Heinrici (M.) Romanorum imperatoris augusti.
Guntherius cancellarius vice Erchanbaldi archicapellani notavit.
Anno dominicae incarnationis millesimo XU, indictione XIIII, anno vero domni Heinrici secundi regnantis XIIII, imperii vero III; actum Franconeforde.