Urkunde Heinrichs II. für St. Johannes bei Würzburg (DH II. 3)

(Heinrich schenkt der dem Bischof Heinrich von Würzburg gehörenden Kirche Johannes' des Täufers bei Würzburg die Abtei Forchheim, die Orte Erlangen und Eggolsheim mit Zubehör und drei genannten Priestern. 1002.)

In nomine sanctae et individuae trinitatis. Heinricvs omnipotentis dei et sanctorum suorum suffragante clementia rex. Si ad hoc sumus intenti et desiderio pleni, ut proprietates ecclesiarum dei de die in diem adaugmentemus, regnum ad hoc nobis comissum diutius prolongari et in futuro cum electis anime nostrae remunerari procul dubio scimus. Quapropter omnium sanctae dei ecclesie fidelium nostrorumque presentium scilicet ac futurorum sollers comperiat industria, quod nos interventione domni Heinrici sacrosanctae Wirziburgensis ecclesiae venerandi pontificis ecclesie sue sub dominio sanctissimi martyris Kyliani ad honorem sancti Iohannis precursoris Christi constructae non longe a Vvirziburgensi civitate dedimus abbatiam Forecheim villasque Erlangon et Eggoluesheini appellatas adiacentes in pago Ratintzgouui atque in comitatu Heinrici comitis sitas; ipsam autem abbatiam et modo dictas villas et omnes villas sibi pertinentes eum ecclesiis decimis tributariis servis et ancillis areis aedificiis terris cultis et incultis agris pratis campis pascuis silvis venationibus apumque pascuis, que vulgo dicuntur cidaluueidis, aquis aquarumque decursibus piscationibus molendinis viis inviis exitibus sive reditibus tam modo quaesitis quam inquirendis prenominatae ecclesiae sancti baptistae Iohannis firma traditione conferimus et de nostro iure in suum ius et dominium omnino transfundimus. Ne etiam in postmodum aliquis invidus insurgat, qui pretaxate ecclesiae sancti Iohannis baptistae de istis nocere veniat, partim superaddimus pertinentias: nominative I miliarium sursum, aliud deorsum per flumen Ratennam, tercium miliarium per flumen quod Suabaha vocatur, de ipso quidem miliario ex omni parte unum miliarium infra forestum qui pertinet ad Forecheim, aliud in forestum pertinens ad Uraha. Ad hec damus ecclesie supra dictae beati Iohannis baptistae tres nostri iuris prespiteros cum omni suppellectile eorum: Acemannum, Diothohum et Annonem, eo pacto ut eadem abbatia disponatur et deferatur ad usum canonicorum, qui in prelibata basilica sancti Iohannis deo famulentur, quatinus pro nostra cottidie apud deum intercedant sospitate et regni nostri stabilitate atque pro salute anime dilecti quondam nostri nepotis dive memorie boni Ottonis imperatoris. Et ut haec traditio firmior permaneat, hanc paginam manu nostra firmatam conscribi sigilloque nostro iussimus insigniri.
Signum domni Heinrici (M.) gloriosissimi regis.
Data anno domini M secundo, indictione XV, anno primo regni Heinrici regis; actum .