Urkunde Kunigundes für Babo (D Kunigunde 1)

(Kunigunde übereignet dem Babo eine Besitzung zu Ecknach behufs Weitervergabung an das Kloster Kühbach, die Babo am Kühbacher Kirchweihfest daselbst vollzieht. ?)

Notum sit omnibus deum timentibus presentibus scilicet et futuris, qualiter quaedam imperatrix nomine Chuonegunda pro redemptione anime Heinrici imperatoris, sui vero mariti, propriis quoque pro diluendis culpis quandam curtem nomine Echinaha per manum sui advocati Adelp. tradidit cuidam nobili viro nomine Babo cum omnibus utensilibus ad prefatam curtem pertinentibus, prediis scilicet atque mancipiis terris cultis et incultis pratis silvis pascuis aquis aquarumque decursibus molendinis viis et inviis quesitis et inquirendis et cum omnibus appendiciis, que ullo modo nominari aut scribi possunt. Eo tenore tradidit, quo prenominatus Babo sub honore et nomine dei genitricis Marie et sancti Magni confessoris ad monasterium in loco Chuobach constructum in veram et legitimam traderet dotem deo et sanctimonialibus prenotato in loco sub regula sancti Benedicti coadunatis in perpetuum servienda. Huius tradicionis hii adhibiti sunt testes: Ruotpreht, Gerolt, Grimolt, Vodalscale, Ilsunc, Dieto, Ruodolf. Hora eciam ipsa, qua tradicio, ut dixi, sit peracta, prefatus Babo ab eadem inperatrice Chuonegunda predii et mancipiorum ditatur investitura. Cuius investiture hii adducti sunt testes: Grimolt, Ilsunc, Ruodolf.
Insuper cognoscant omnes, quod sepe dictus Babo eandem curtem cum mancipiis omni lege, qua sibi ab imperatrice tradita est, tradidit ad altare sanetae Mariae et sancti Magni in die vero, qua festum dedicacionis eiusdem ecclesiae Chuobach celebratur, clero universoque populo astantibus. Hii autem per aurem tracti sunt testes: Engilpreht, Grimolt, Vodalscale, Sigemar, Arbo, Engilmar, Sigiboto, Ruotpreht, Engildio, Gerolt, Babo, Rudolf, Amelpreht, Meginhart, Walchuon, Betto, Vodalscale, Egilolf, Sigipreht, Recho, Altman, Rudolf, Adelhoch, Arnolt, Wollftrigel, Bero, Rihpreht, Ruodolf; Perhtolt, Dietpreht, Gebolf, Arnolt, Votilo. Ruotpreht, Ruopreht. Predii autem et mancipiorum eo modo, quo ipse est investitus, eadem hora, qua tradicionem ante dictam peregit, ecclesiam investivit, his sumptis testibus: Engelpreht, Arbo, Grimolt, Vodalscale, Reginprecht, Etich, Eginolf.