Urkunde Heinrichs II. für die bischöfliche Kirche zu Bamberg (DH II. 169)

(Heinrich schenkt dem von ihm gegründeten Bistum Bamberg die zu Forchheim gehörigen Ortschaften und Eigenleute mit Ausnahme der in Forchheim selbst vorhandenen. Frankfurt 1007 November 1.)

In nomine sanctae et individue trinitatis. Heinricus divina favente clementia rex. Saluberrimus igitur sacri eloquii institutionibus erudimur et admonemur, ut temporalia relinquentes bona et terrena postponentes commoda aeterna et sine fine mansura in celis studeamus adipisci consistoria. Quapropter nos dominicis non surdum auditum prebentes preceptis et deificis obtemperando intendentes suasionibus quendam nostrae paternae hereditatis locum Babenberc dictum in sedem et culmen episcopatus sublimando proveximus et Romana auctoritate atque venerabilis Heinrici Vvirciburgensis episcopi consensu ac pari communique omnium nostri fidelium tam archiepiscoporum quam episcoporum abbatumque nec non ducum et comitum consultu decretoque in honorem sanctae dei genitricis Mariae sanctorumque apostolorurn Petri et Pauli nec non martirum Kyliani atque Georii stabilivimus et corroboravimus, ut et inibi nostrum parentumque nostrorum et Ottonis tertii videlicet imperatoris antecessoris ac senioris nostri celebre haberetur memoriale et iugis pro omnibus ortodoxis hostia mactaretur salutaris. Proinde noverit omnium nostri fidelium tam presens etas quam et successura posteritas, quia nos quaedam nostri iuris loca ad Forhheim pertinentia his nomibus dicta: Vvitlolfeshoua, Truobaha, Tuosibrunno, Hecilesdorf, Arihinbach, item Arihinbach, Vvaldrichesbach, Seuuaha, Merdindorf, Husa, Herigoldesbach, Vvimbilibach, item Vuimbilibach, Slierbach ad eiusdem episcopatus sedem Babenberc dictam lagiter firmiterque donavimus, eo videlicet tenore ut eiusdem sedis primus episcopus nobis dilectissimus Eberhardus dictus suique successores liberam securamque dehinc habeant potestatem possidendi eadem loca et utendi. Ad ultimum etiam omnia loca culta et inculta et omnia utriusque sexus mancipia quocumque locorum habita vel habitantia ad eundem locum Forhheim dictum, exceptis solummodo in eadem villa modo habitantibus, in pago Radinzguoe dicto et in comitatu Adalberti comitis sita cum omnibus que rite scribi aut appeliari possunt quoquolibet modo utilitatibus hac nostrae auctoritatis praeceptali pagina, prout firmius possumus, donamus atque, omnium contradictione remota, proprietamus. Et ut huius nostre tradicionis auctoritas ab omnibus perpetualiter inviolabilis permaneat, hanc cartam inde conscriptam manu propria roborantes sigilli nostri inpressione insigniri iussimus.
Signum domni Heinrici regis (M.) invictissimi.
Gunzelinus cancellarius vice Uuilligisi archicapellani recognovi.
Data kal. nov. indictione V, anno dominice incarnationis MVII, anno vero domni Heinrici secundi regnantis VI; actum Frankonofurt; feliciter amen.