Heinrich- und Kunigundenmesse

issa Heinrici imperatoris specialis in Babenberhc

Propiciare, quesumus, domine, anime famuli tui Heinrici et presta, ut qui de tuis donis in hoc loco peruigili cura nomini tuo cottidiana preparauit obsequia, perpetua cum sanctis tuis perfrui mereatur letitia. Per.
Secreta. Hanc oblationem, quesumus, domine, celesti benedictione prosequere et concede, ut ei ad salutem proueniat, cuius in hoc loco stipendiis nostra tibi seruitus uegetata ministrat. Per.
Ad complendum. Percepta, domine, communio singularis anime famuli tui Heinrici sit semper salutaris; sit ei, domine, salutare remedium, quod in hoc tibi loco diuini seruicii preparauit obsequium et nobis, famulis tuis, temporale subsidium. Per.

Alia missa Chvnigvnde imperatricis

Presta, quesumus, omnipotens deus, ut anima famule tue N. omnium peccatorum suorum nexibus absoluta cum omnibus sanctis tuis perpetua perfrui mereatur letitia. Per.
Secreta. Tribue nobis, quesumus, domine, ut hoc, quod tue pietati deferimus sacrificium, anime famule tue ad percipiendum plenissimum perpetue beatitudinis premium perseuerans tribuat incrementum. Per.
Ad complendum. Quesumus, omnipotens deus, ut sacramentum, quod deuote optulimus et fideliter sumpsimus, anime famule tue ad eternam uitam proficiat, ut in resurrectionis gloria inter electorum animas inmortalitatis diademate coronata resplendeat. Per.