Urkunde Heinrichs II. für die erzbischöfliche Kirche zu Magdeburg (DH II. 100)

(Heinrich bestätigt der erzbischöflichen Kirche zu Magdeburg den Ort Schieder samt Pertinenzien, unter Verbriefung der Immunität für denselben. Paderborn 1005 Juli 17.)

In nomine scancte et individue trinitatis. Heinricus divina propitiante clementia rex. Inter omnia, que regenda suscepimus et nobis a rege regum commissa tenemus, eclesiarum facultates et augere volumus et auctas ab antecessoribus nostris assensus nostri astipulatione corroborare decernimus corroboratasque vigilanti studio semper et ubique defendere cupimus. Quapropter notum volo fieri omnibus tam futuris quam presentibus, qualiter iusta domni Taganonis petitione archiepiscopi Magadeburgensis eclesie civitatem Scidere cum omnibus appendentiis suis in pagis Gesinegauuue, Uuetego, Thilethe, Limgauuue, Sarethuelth, Tietmelle, Lethgauuue sitis, foresti scilicet his tribus fluvialis: Hambrina, Nisa, Vvermana determinata et ceteris cuique loco necessariis, pratis videlicet molendinis cambis culturis mansis servis liberis quoque, qui regie iam potestatis erant, a seniore et antecessore meo tertio Ottone eidem eclesie concessam, ea videlicet ratione ut nullus dux, nullus comes, nulla persona, preter quam ipse archiepiscopus elegerit, quicquam iuditiarie potestatis in ea agere audeat, assensu nostro firmare velimus, ea conditione ut, que antecessor noster statuerat, nullus pervertere audeat. Et hanc corrobarationem sic inmobilem, sic per regalem nostram sententiam volumus esse stabilem, ut, si quis eam lacessere temptaverit, et conatus eius iudiciaria potestate reprimatur et id quod querit nullatenus adipiscatur. Et ut secundum votum nostrum inconvulsa permaneat, more antecessorum nostrorum et manu propria firmamus et sigilli nostri inpressione designare iubemus.
Signum domni Heinrici (M.) regis invictissimi.
Bruno cancellarius vice Uuilligisi archicapellani recognovit.
Actum Paterebrunne; recitatum publice anno ab incarnatione domini MV, indictione III, XVI. kal. aug., anno vero Heinrici regis secundi regnantis IIII.