Urkunde Heinrichs II. für das Kloster Tegernsee (DH II. 23)

(Heinrich schenkt dem Kloster Tegernsee einen Hof zu Regensburg; Regensburg, 1002 November 12.)

In nomine sancte et individuae trinitatis. Heinricus caelica imperitante clementia rex electus. Dum cunctis mortalibus a deo concessum sit, secundum proprium arbitrium uniuscuiusque pro felicitate et spe mansura sibi praecavendo posse thesaurizare futura bona, iccirco notum volumus esse cunctis fidelibus presentibus et futuris, quod ad prosperitatem regni nostri et vitam perennem promerendam, impetrante venerabili viro Ebarhardo abbate, ad monasterium sancti Quirini dedimus unum curtile in Ratisponensi civitate situm iuxta mercatum vicinum loco qui dicitur Ahachircha in comitatu Ruodperti. Et ut hec nostra regalis traditio absque ulla contradictione ad idem monasterium firmiter permaneat. iure perpetuo propria manu in hac carta subnotavimus signum et sigilli nostri inpressione iussimus imaginari.
Signum domni Heinrici (M.) regis invictissimi.
Egilbertus cancellarius vice Uuilligisi archicapellani recog.
Data II id. nov. anno dominicae incarnationis MII, indictione I, anno vero domni Heinrici regis I; actum Radesbone.