Urkunde Heinrichs II. für das Kloster St. Michael zu Hildesheim (DH II. 260)

(Heinrich nimmt das Kloster St. Michaelis zu Hildesheim mit seinen Besitzungen in den königlichen Schutz und verleiht ihm die Immunität sowie das Recht der Wahl des Abtes und des Vogtes. Werla.)

Heinricus gratia dei Romanorum imperator semper augustus. Quia perpetuo sancitum esse novimus aecclesias dei cum personis deo servientibus tueri ac sublimare, regnum quoque nostrum a deo nobis concessum et dei misericordia iugiter conservandum taliter muniri et perseverare liquet, si predicto iugiter satisfacere non piget, cunctis fidelibus, sancte quoque matris ecclesie filiis presentibus scilicet et futuris notum esse volumus, qualiter vir venerabilis Bernuuardus episcopus ex oppido Hildenesheim dicto in pago sito Astfalo in honore sancte Marie constructo super fluvium Hindrista foras murum civitatis prescripte in loco quondam squalido, feris quoque seu brutis animalibus coaptato aedificium quoddam deo in honore sancti Michahelis archangeli a fundamento laboravit, partem etiam pro posse huc usque peractam consecravit. Unde celsitudinem nostram secundo iam adiens humillime precabatur, ut predictum locellum futurum iamque monasterium, predia quoque sive mancipia de sui questus labore ad locum iam dictum contradita seu aliquas possessiones, quas moderno tempore iuste et racionabiliter possidere videtur, cum fratribus ibidem sub regula sancti Benedicti deo famulantibus sub tuicionem et mundiburdium regale illa ratione reciperemus, quo monachi eo in loco deo servientes liberam habeant facultatem electiones facere inter se, si talis assit persona, que condigna videatur, sive aliunde infra eiusdem episcopii terminos, sicubi inveniatur. Advocationes pariter et similia que eis necessaria sunt omnia cum consensu eiusdem loci episcopi disponere habeant potestatem. Nunc ergo, quia nos divinitas imperare decrevit, minus oblivioni tradentes, quod antecessori nostro domno videlicet tercio Ottoni, nobis quoque hoc temporis fideliter deservivit, peticionem sui, quam iustam fore cognovimus, non negamus. He decime eiusdem loci: in Nitilaun decimatio, in Laffordi decima, in Sawngon decima, in Hedilenthorp decima, in Berlon decima, in Eginstide decima, in Eizem decima, in Berniggisrothe decima, in Toshem decima, in Himdisduri decima. In his vero locis sunt predia eiusdem ecclesie cum rebus ceteris sibi concessis: Asheim, Niteloun, Laffordi, Gudenstide, Smithenstide, Wingon, Hedilenthorp, Heridishem, Dusunhem, Dennisthorp, Vordem, Winithusen, Edinhusen, Alem, Aiereshem, Linnithe, Thornithe; hec sunt in pago Astfalo et in prefectura Tammonis. Hec vero in prefectura Liudulfi in pago Flenithi: Holthusen, Segusti, Pezunsun, Scellenstide, Graflon, Aluzun, Bezzem, Asbize, Reinleuessun, Hozingissen, Alacfurdi, Thiederessen, Halacboldessun, Tiuguste, Suthre, Harlissem, Hathericheshem. In pago Valothungon: Bereuilte, Betunun, Wallenstide, Megecinroth, Achem. In pago Aringun: Rethun. In pago Scotilingon in prefectura ducis Bernhardi: Hemidisduri, Hoiereshem. Item in pago Astfalo: Osleuehem, Hottenhem, Wiringi, Hesithe, Lutea villa, Biscopesroth, Throte. In pago Merstem: Haringehusen, Lumbere, Erthere, Puttenhusen, Dauenstide, Cobbinchusen, Nitilrothe, Walesrothe, Euerdeshem. In pago Guddingun: Midilithe, Sualenhusen, Asithe. In prefectura Vdonis comitis in pago Lischa: Renolueshusen, Dorstide, Lantwarderhusen, Heldageshem, Euergoteshem, Herimanniggeroth, Wachana, Germanneshusen. In prefectura Herimanni comitis in pago Logne: Timertha, Lengithe, item Lengithe, Sueghusen, Winithusen, Wilmereshusen, Bredenbiche, Witmereshusen, Sneu, Gese, Rotholueshusen, Waleshusen, Wosthelmeshusen, Dransuelt, Lanclere, Winithi, Redolueshusen, Beringoteshusen. In pago Derningon in prefectura Ekberti: Ramnigge, Zemmenstide, Mollenstidi, Achem, item Achem, Sinstide, Tiederezingeroth. Item in pago Derningon in prefectura Liudgeri comitis: Scienigge, Cissunleuen, Zezingeroth, Uuurungon cum silva Alabure, Selzstide. In pago Norththuringon: Badaleuon, item Badaleuon, Dudulegon, Wermeresthorp, Emmode, Hugonthorp, Adelgeresthorp. In pago Osteruualde in prefectura marchisi Bernhardi: Latonthorp. In pago Belsheim in ipsius prefectura: Bremezhe, Eilerdesthor, Steinedal. In pago Derningon in prefectura Liudolfi comitis: Biscopeshusen, Witildebutile, Mainum, Sinesrothe, Wilradesbutile, Aldagesbutile, Wrthorp, Cnipenstide, Flehtthorp. In pago Gretinge: Mutha. Item Mutha in pago Muthiwidde. In pago Flutwidde in prefectura Thammonis: Alenhusen, Eddinkhusen, Scelhusen, Wendelingeroth, Hardeshem, Utisson, Siradisson, Scheplice, Waditlagun. In pago Tilithe in prefectura Bernhardi comitis: Drespun, Liudighusen, Heienhusen, Winethun, Bodechissun, Ilisun, Aldenthorp, Daschalen, Regilindehusen, Bennethe. Hic vero numerus ecclesiarum cum prediis ad ipsas donatas: In Daleheim I, in Arem II, in Sauongon III, in Rienolueshusen IIII, in Dimerthan V, in Lanclerion VI, in Aueniggerothe VII, in Daschalon VIII, in Bereuilti VIIII, in Stemnon X, in Lesse XI, in Thrittithe XII cum omni decimatione, in Szellon XIII cum decimatione. Omnes igitur predictorum locorum mansi non minus quadringenti quinquaginta. Hec vero in pago Astfalo scilicet in ipso loco Hildenesheim: pomerium in orientali parte ecclesie, vineam in occidentali, silvam in septentrione, possessiones autem diversas que nostra lingua dicuntur wrthe numero XXVI in meridiana parte ecclesie diverse locatas. Hec omnia cum eorum pertinentiis terris videlicet cultis et incultis mancipiis utirusque sexus villis pascuis vineis pratis silvis venantionibus aquis aquarumque decursibus piscationibus molendinis viis et inviis exitibus et reditibus quesitis et inquirendis ceterisque omnibus que quomodocumque nominari possunt utilitatibus, in parrochiis videlicet singulorum in comitatibus vero supra dictorum prefectorum in quibusque pagis vel territoriis que idem venerabilis antistes eidem monasterio contulit, ut nullus iudex publicus nec quislibet ex iudiciaria potestate sive aliquis ex fidelibus sancte dei ecclesie vel nostris ullo umquam tempore ingredi et irritare presumat, huius auctoritate precepti confirmari volumus. Precipientes ergo iubemus, ecclesie iam dicte monachis sub nostra amodo defensione et inmunitatis tuitione liceat tranquillitate congrua residere et pro nobis proque incolomitate nostre contectalis vel regie prolis antecessorum videlicet nostri sive successorum seu pro stabilitate totius imperii nostri a deo nobis concessi et eius clementissima miseratione perpetuo conservandi iugiter misericordiam domini exorare. Et ne quis supergrediatur auctoritatis istec donativa sive infringere tempore superventuro prevaleat, scriptis confirmavimus istis; manu quippe subscribentes propria, sigillo nostro insigniri iussimus.
Anno dominice incarnationis MXXII; actum Werella; in dei nomine amen.