Urkunde Heinrichs II. für die bischöfliche Kirche zu Paderborn (DH II. 265a)

(Heinrich schenkt der bischöflichen Kirche zu Paderborn den ihm von Erzbischof Unwan von Bremen übereigneten Hof Bernhausen. Grone 1013 April 24.)

In nomine sanctae et individuae trinitatis. Heinricus divina favente clementia rex. Tribunal anime dilatamus, si aecclesias Christi cum sibi subiectis ampliamus. Qua de re fidelium dei universitati pateat, quod hac intencione interventu dilectissimae contectalis nostre Cunigundae reginae nec non et Heriberti archiepiscopi Coloniensis, Adalbaldi Traiectensis, Theoderici Mimegardeuurdensis, Theoderici Metensis, Berenuuardi Hildeneshemensi, Thietmari Osnebrugensis, Erici Hauelbergensis sanctae Paterbrunnensi aecclesiae in honorem sanctae dei genitricis Mariae sanctique Kiliani martiris et sancti Liborii confessoris consecratae, cui etiam Meinwercus venerabilis episcopus presidet, quandam cortem nostrae proprietatis Berneshuson dictam in pago Lisga in comitatu Vdonis sitam, quam ab Vnvuano Bremonense archiepiscopo donante per advocatum suum Vdonem legitima tradicione accepimus, pro remedio animarum divae memoriae Ottonis imperatoris tercii senioris scilicet nostri et incolomitate vite nostre utriusque presentis videlicet et futurae coniugisque nostrae dilectissimae nec minus pro stabilitate regni proprietario iure concedimus, cum omnibus appertinentiis rebus territoriis villis mancipiis utriusque sexus silvis venationibus aquis aquarumve decursibus molendinis piscacionibus viis et inviis exitibus et reditibus pratis et pascuis et cum omnibus acquisitis vel inquirendis, ea ratione ut prenotatus episcopus eiusque successores liberam potestatem in eiusdem aecclesiae utilitatem vertendi habeant. Si quis autem in posterum, quod absit, prefatam ecclesiam inquietare contendat de eisdem prediis, perpetuo anathemate condemnetur, insuper C libras auri optimi componat, L regiae camere, L vero eidem aecclesiae, quam inquietare presumpsit. Et ut hec nostre tradicionis auctoritas stabilis et inconvulsa permaneat, hanc cartam inde conscriptam manu propria roborantes sigillo nostro iussimus insigniri.