Urkunde Heinrichs II. für die bischöfliche Kirche zu Säben-Brixen (DH II. 67)

(Heinrich schenkt der bischöflichen Kirche zu Säben-Brixen das Gut Veldes in Krain mit Ausnahme des dem Domkapitel überwiesenen Zehntens und mit der Bestimmung, dass nach dem Tode des Bischofs Albuin zwei Drittel der Einkünfte des Gutes seinen Nachfolgern, ein Drittel aber dem Kapitel zufallen sollen. Trient 1004 April 10.)

In nomine sanctae et individuae trinitatis. Heinricus divina favente clementia rex. Si ecclesias dei aliquibus divinitus nobis concessis rebus sublimamus et exaltamus, non solum humanam laudem, verum etiam divinam remunerationem nos inde recepturos speramus. Quapropter noverint omnes nostri fideles praesentes scilicet et futuri, qualiter nos pro remedio animae dilecti senioris nostri Ottonis videlicet imperatoris augusti nec non pro nostrae et dilectae coniugis nostrae Cunigundae reginae per interventum venerabilis Sabiniensis episcopi Albuuini quoddam nostri iuris praedium quod dicitur Ueldes, situm in pago Creina nominato in comitatu Uuatilonis supra dicto nomine id est Creina vocitato, eidem venerabili episcopo Albuuino suaeque aecclesiae in honore sancti Ingenuini confessoris et Cassiani martyris construce, tam sibi quam suis successoribus, in proprium ius tradidimus cum omnibus suis pertinentiis, id est aecclesiis castellis aedificiis mancipiis utriusque sexus terris cultis et incultis silvis venationibus pratis pascuis sive compascuis aquis aquarumque decursibus molendinis piscationibus viis et inviis exitibus et reditibus quesitis et inquirendis seu omnibus que dici vel nominari possunt iuste et legaliter ad supra dictum praedium pertinentibus, comitibus sive aliquibus iudiciariis personis de publico destricto praeter licentiam episcopi nihil se intromittentibus, eo videlicet tenore ut, cuncta decimatione ad opus fratrum sancto Ingenuino servientium reservata, supra dicto episcopo usque ad finem vitae suae secundum suam dispositionem alia cuncta deserviant, post finem vero vitae suae tercia pars supra dicti praedii ad usus fratrum proprie pertineat, relique vero due partes episcoporum istius venerabilis viri Albuuini successorum potestati subiaceant. Et ut haec nostrae traditionis pagina nunc et in futuro firma et inconvulsa permaneat, hanc cartam inde conscriptam sigilli nostri inpressione insigniri iussimus et propria manu, ut inferius videtur, confirmavimus.
Signum domni Heinrici (M.) regis invictissimi.
Egilbertus cancellarius vice Uuilligisi archicapellani recog.
Data IIII. id. april. anno dominicae incarnationis MIIII, indictione I, anno vero domni Heinrici secundi regis II; actum Tridentum.