Protokoll der Frankfurter Synode vom 1. November 1007 über die Errichtung des Bistums Bamberg. (DH II. 143)

Anno dominicae incarnationis MVII, indictione V, kal. nov., regnante piissimo ac serenissimo Heinrico secundo, anno regni sui VI, pro statu et augmento sanctae matris aecclesiae in loco Frankonofurt dicto magna synodus habita est et celebrata. Nam idem rex Heinricus magnus et pacificus, ut in deum erat credulus et in homines pius, dum alta mentis deliberatione sepenumero cogitaret, in quo deum sibi maxime placaret, summa inspirante divinitate cogitando disposuit, ut deum sibi heredem eligeret et conscriberet et episcopatum in honorem sancti Petri principis apostolorum in quodam suae paternae hereditatis loco Babenberc dicto ex omnibus suis rebus hereditariis construeret, ut et paganismus Sclauorum destrueretur et christiani nominis memoria perpetualiter inibi celebris haberetur. Sed dum parroechiam ad eundem locum respicientem non haberet et sanctum pentecosten in eodem sui regni anno VI. Mogontiae celebraret, quandam partem Vuirciburgensis dioceseos, comitatum videlicet Ratenzgouui dictum et quandam partem pagi Volcfelt dicti inter fluvios Vraha et Ratenza sitam, ab Heinrico Vuirciburgensi episcopo firma ac legali commutatione acquisivit, tradens econtra Vuirciburgensi aecclesiae CL mansos in vico Meinungun dicto et in adproxime iacentibus locis, hoc consentientibus et perspicientibus venerabilibus patribus, inprimis videlicet Vuirciburgensis aecclesiae episcopo Heinrico et Vuilligiso reverendo archiepiscopo Mogontino et Burchardo Vuormaciensi et Vualthero Spirensi et Vuerinhario Strazburgensi et Adalberone Basilensi et Lanberto Constantiacensi et Odalrico Curiensi et Liudolfo archiepiscopo Treuerensi et Theodorico Mettensi et Berahtoldo Tollensi et Heimone Virdunensi et Hereberto archiepiscopo Coloniensi et Notkero Leodicensi et Eraluuino Kameracensi et Daginino archiepiscopo Magideburgensi et Hildolfo Mantuano. Gloriosisimus vero rex Heinricus tunc voti compos effectus pari supra dictorum patrum consultu duos suis ex capellanis, Albericum videlicet et Ludouuikum, adiunctis Heinrici Vuirciburgensis episcopi literis, Romam usque direxit, quatinus hic bene incepta in melius proficerent auctoritate Romana. Romanus vero pontifex et universalis papa Iohannes precatorias predicti Heinrici episcopi literas inspiciens et piissimi regis Heinrici devotioni congaudens, habita in sancti Petri basilica sinodo, pro confirmando Babenbergensi episcopatu pruilegium fecit conscribi et apostolica auctoritate corroborari, universis Galliae et Germaniae episcopis rescribens, ut et ipsi pari communique auctoritate eundem episcopatum corroborarent et confirmarent. Quod videlicet privilegium venerabiles patres in supra dicto Frankonofurt habito generali concilio consistentes summa veneratione legendo suscipientes et apostolice auctoritati obendientes devotis mentibus subscribendo unanimiter laudaverunt communiterque corroboraverunt.
+ Willigisus sancte Mogontiensis aecclesiae archiepiscopus, qui eidem synodo vice Romanae aecclesiae presidebam, conlaudavi et subscripsi. + Radherius Podelbrunnensis aecclesiae episcopus interfui et subscripsi. + Megingaudus Eihstatensis episcopus interfui et subscripsi. Berenuuardus Hildinisheimensis episcopus interfui et subscripsi. + Lambertus Constantiensis episcopus interfui et subscripsi. + Arnolfus Halberstatensis interfui et subscripsi. + Odalricus Curiensis episcopus interfui et subscripsi. + Burchardus Uuormaciensis episcopus interfui et subscripsi. + Uuerinharius Argentinensis episcopus interfui et subscripsi. + Uualtherius Spirensis episcopus interfui et subscripsi. + Brun Augustensis episcopus interfui collaudavi et subscripsi. + Liudolfus Treuerensis archiepiscopus interfui et subscripsi. + Berahtoldus Tollensis episcopus interfui et subscripsi. + Heimo Uuirdunensis episcopus interfui et subscripsi. + Hartuuigus Iuuauensis archiepiscopus interfui et subscripsi. + Cristianus Patauiensis episcopus interfui et subscripsi. + Gebehardus Radesponensis episcopus interfui et subscripsi. + Egilbertus Frigingensis episcopus interfui et subscripsi. + Adalbero Brixiensis episcopus interfui et subscripsi. + Heribertus archiepiscopus Coloniensis interfui ad votum sinodi et subscripsi. Suidgerus Mimigarduordensis episcopus interfui et subscripsi. + Ansfridus Traiectensis episcopus interfui et subscripsi. + Teodricus Mindensis episcopus interfui et subscripsi. + Thietmarus episcopus Osneburcgensis interfui et subscripsi. + + Dagino archiepiscopus Magedeburcgensis interfui et subscripsi. + Hildiuuardus Citicensis episcopus interfui et subscripsi. Burchardus archiepiscopus Laudunensis interfui et subscripsi. + Baldolfus archiepiscopus Tarentasienis interfui et subscripsi. + + Anastasius Ungrorum archiepiscopus interfui et subscripsi. Adalbero Basilensis interfui et subscripsi. + Hugo Genuensis subscripsi. Heinricus Lausonensis subscripsi. + Eckehardus Slesuuigensis subscripsi. + Albericus Cumanus episcopus interfui et subscripsi. + Richolfus Tergestinensis eclesie episcopus. +