Urkunde Heinrichs II. für die bischöfliche Kirche zu Paderborn (DH II. 368)

(Heinrich schenkt der bischöflichen Kirche zu Paderborn das ihm übertragene Besitztum des Heinrich in den neun genannten Orten, unter der Bedingung der Überweisung von Kleidung und Nahrung eines Domherrn für sich und seine Gemahlin seitens des jeweiligen Bischofs und der Aufnahme beider in die Gebetsgemeinschaft der Kirche. Paderborn 1017.)

In nomine sancte et individue trinitatis. Heinricus dei gracia Romanorum imperator augustus. Omnium Christi fidelium industria noverit, qualiter nos divini amoris respectu et dilectissime coniugis nostre, qui duo sumus in carne una, Cunigunde videlicet imperatricis auguste rogatu et instinctu sancte Paterbrunnensi ecclesie in honore sancte dei genitricis Marie et sancti Kiliani martiris sanctique Liborii ter beati confessoris dedicate tale predium proprietavimus, quale nobis, omnium hominum contradictione remota, tradidit Heinricus in comitatu Herimanni comitis: in Dulmine mansum unum, in Nienhem mansum I, in Situnne mansum I, in Halostron mansum I, in Berchalostron mansum I, in Lehembeke mansum I, in Horlon mansum I; in comitatu Ottonis comitis: in Elvepo mansum I, in Ricoldinchuson mansum I, cum L mancipiis utriusque sexus areis villis pascuis aquis aquarumve decursibus piscacionibus molendinis silvis venacionibus et omnibus appendiciis cunctisque qualicumque modo nominari possint utensilibus, ea scilicet racione ut uterque nostrum tam vestitura quam victu stipendialem amodo ab episcopo sedis supra scripte, nunc vero a domno Meginwerco presule et post a successoribus ipsius, communi canonicorum consensu cum perpetua oracionum participacione plenarie inibi sicut unus fratrum accipiat et potestative possideat. Et ut hec tradicio nostre liberalitatis stabilis et inconvulsa permaneat, hanc cartam inde conscriptam manu propria roborantes sigillo nostro subterbullari iussimus.
Signum domni Heinrici Romanorum invictissimi imperatoris augusti. (M.)
Guntherus cancellarius vice Archanbaldi archicappellani recognovit.
Data IIII. id. iunii indictione XII, anno dominice incarnacionis MXVII, anno vero domni Heinrici secundi regnantis XVI, imperii IIII; actum Patherbrunnon.