Urkunde Kunigundes für die bischöfliche Kirche zu Salzburg (D Kunigunde 3)

(Kunigunde vergabt durch einen Prekarienvertrag an die erzbischöfliche Kirche zu Salzburg ihre Höfe Oetting und Burghausen nebst vier Forsten, mit Ausnahme einiger Hörigen und vierzig zu Oetting gehöriger Hufen am anderen Ufer des Inn, und erhält dafür nach demselben Recht die Höfe Au, Gars, Aschau, Stadel und Ampfing nebst fünfzig dazu gehörigen Hufen. Regensburg, 1025.)

Precaria sive complatitatio domnae Chvnigvndae imperatricis auguste atque venerabilis Gvntherii Zalzpurgensis ecclesiae archiepiscopi.
Anno dominicae incarnationis millesimo vigesimo quinto summe divinitatis miseratione provisum est, ut pia deoque amabilis domina Chunigunda imperatrix augusta ob amorem celestis desiderii ac ob recordationem dive memorie Heinrici imperatoris augusti scilicet senioris sui nec non ob quoddam vite temporalis emolumentum cum consilio gloriosi Baioariorum ducis Heinrici scilicet fratris sui cunctorumque procerum et optimatum Baioarice gentis ac iudicum quasdam res sui iuris traderet in manus venerandi Guntherii Zalzpurgensis aecclesiae archiepiscopi et advocati sui Waltherii sic nominatas, id est cortem Otingun et Burchusun et IIII forestes, quorum nomina hec sunt: Otingarahart . . . . . . . . tercuisgenhaan, Hesilinstudun, cum omnibus etiam ad eandem curtem Otingun pertinentibus utilitatibus, scilicet cum terris cultis et incultis mancipiis utriusque sexus, exceptis tantum illis mancipiis, que Adelhardus eiusdem curtis prepositus in beneficio habuit, . . . . . . . . quoque atque cum decimis vineis molendinis silvis pascuis venationibus aquis aquarumve decursibus nec non cum omnibus utensilibus, que vel dici vel nominari possunt, exceptis tantum XL mansis non illa parte Hin fluminis, ubi supra dicta curtis Otingun iacet, sitis, sed in altera parte eiusdem fluminis. Econtra vero prelibatus archiepiscopus cum consilio atque consensu suorum fidelium tam clericorum quam laicorum maximeque pii ducis Heinrici suorumque optimatum retradidit deo devote imperatrici Chunigundae auguste precaria, ut supra dictum est, lege cum manu advocati sui Waltherii V curtes sic nominatas: Houua, Garaza, Asgouua, Stadalara, Amphinga nec non L hobas cum mancipiis ad easdem curtes pertinentibus. Huiusmodi traditionis atque retraditionis testes adtracti sunt comes Sizo iterumque Sizo, Tiemo, Gerolt comites, Ruodolf, Engiluuan, Meginhart, Dietmar, Penno, Eberaro . . . . . . . . Odelscalch, Eberhart, Aribo, Gozpreth, Eberaro.
Actum Ratespone anno primo domni Chunradi regis invictissimi.