Urkunde Kaiser Ottos II. für Herzog Heinrich II. von Bayern (DO II. 44)

(Otto II. schenkt dem Herzog von Bayern die Stadt Bamberg mit Aurach und anderem Zubehör. Worms 973 Juni 27)
In nomine sanctae et individuae trinitatis. Otto divina providentia imperator augustus. Noverint omnes nostris fideles presentes scilicet ac futuri, qualiter nos ob interventum dilectissimae genitricis nostrae Adalheide caro nepoti nostro Baioariorum duci quoddam nostri iuris predium, civitatem videlicet Papinberc nominatam, cum omnibus ad hanc respicientibus et eo in servitium versis et Nendilin Vraha in comitatu Berahtoldi comitis Volcveld nuncupato sita nostra imperiali potentia in perpetue usum proprietatis concessimus firmiterque donavimus, cum utriusque sexus mancipiis, aedificiis, aecclesiis, terris cultis et incultis, pratis, pascuis, silvis, forestis, forestariis, ceilariis (?), censibus, aquis aquarumve decursibus, molendinis, mobilibus et inmobilibus, viis et inviis, exitibus et reditibus quesitis et inquirendis et cum omnibus iure legaliterque ad hec iam dicta predia pertinentibus, eo tenore, ut libero ipse deinceps perfruatur arbitrio hec tenendi, commutandi, dandi, posteris relinquendi seu quicquid sibi libuerit inde faciendi. Et ut hoc nostrum preceptum firmius stabiliusque permaneat, hanc cartam inscribi iussimus anuloque sigillatam manu propria nostra roboravimus.
Signum domni Ottonis (M.) magni imparatoris augusti.
Uuilligisus cancellarius vice Rotberti archicappellani notavi.
Data V. kal. iulii anno dominicae incarnationis DCCCCLXXV, indicione I, anno regni domini Ottonis XIII, imperii autem VII; actum Uuormatiae.
tiae.