Domweihebericht von 1012

Anno dominice incarnacionis 1012 Heinricus secundus rex christianissimus in loco Babenberg dicto, quem inspirante Domino pridem ad episcopatum erexit omnique terrena facultate abundanter ditavit, dedicationem fieri ecclesie statuit; cui ipse interfuit cum omnibus, quos advocare potuit. Igitur 2 Non. Maii a quadraginta quinque episcopis eadem dedicatio hoc ordine est celebrata.
Altare occidentale, quod in eadem ecclesia precipuum est et principale, consecravit venerabilis Eberhardus, primus eiusdem sedis episcopus, in honorem sancte et individue Trinitatis ac sancte et victoriosissime crucis et in honorem sanctorum apostolorum Petri et Pauli omniumque apostolorum et sancti Kiliani sociorumque eius. Reliquie autem in eodem altari posite sunt: de catena sancti Petri, de sanguine sancti Pauli apostoli; sanctorumque apostolorum reliquie: Iohannis apostoli et euangeliste, Iacobi, Andree, Thome, Philippi et Iacobi, Bartholomei, Barnabe; de sudario Domini, de sepulchro Domini, de sandaliis Domini, de ligno Domini, de sanguine Domini; et ex integro corpora sanctorum Gai pape et Ermetis martiris; reliquie Cosme et caput Damiani.
Dextrum altare occidentalis altaris consecravit venerande memorie Heribertus Coloniensis archiepiscopus in honorem sanctorum confessorum Silvestri, Gregorii, Ambrosii. Reliquie autem in eodem continentur: de baculo sancti Petri apostoli, sanctorum confessorum Silvestri, Martini, Eucharii, Maximini, Paulini, Ambrosii, Magni, Crescencii, Epiphanii, Decencii, Florencii, Laurencii episcopi, Maurencii et Iuveniani.
Sinistrum altare occidentalis altaris consecravit Megingaudus Treverensis archiepiscopus in honorem sanctorum martirum Dionisii, Rustici et Eleutherii, Laurencii, Ypoliti et Viti. Reliquie vero in eodem posite sunt: sanctorum martirum Laurencii, Xixti, Felicissimi, Agapiti, Ypoliti, Pancracii, Nerei et Achillei, Viti et Modesti, Tiburcii, Bonifacii, Oswaldi, septem fratrum, Crisogoni, Urbani, Abdon, Vitalis, Naboris, Senesii.
Altare vero sancte Crucis consecravit pie memorie Iohannes Aquilegiensis patriarcha in honorem sancte Crucis et sancti Stephani protomartiris. Reliquie vero in eodem posite sunt: de tunica Domini inconsutili, de spinea corona, de corpore et sanguine Domini quod consecravit Iohannes tercius papa, sancti Stephani prothomartiris, Alexandri, Evencii, Theodoli, Pancracii, Stephani pape et martiris, Sigismundi, Romani militis, Maximi martiris, Mauricii.
Orientale autem altare consecravit Erkanbaldus Mogontinus archiepiscopus in honorem sancte Dei genitricis Marie et sancti Michaelis archangeli omniumque celestium virtutum et sancti Georgii martiris. Reliquie autem in eodem posite sunt: de vestimento sancte Marie, de sanguine sancti Iohannis baptiste, Georgii martiris, de brachio Iusti, Symeonis, sanctarumque virginum Lucie, Cecilie, Agathe, Waldburge, Margarete, Crescencie, Iuliane, Verene, Tecle, Anastasie, Perpetue, Felicitatis, Cancianille, Speciose, Modeste, Irminie.
Dextrum altare orientalis altaris consecravit Hartwicus Salzburgensis archiepiscopus in honorem sanctorum Nicolai, Adalberti, Emerammi, Venzeszlai, Ruodberti, Erhardi. Reliquie vero in eodem posite sunt: Burchardi confessoris, Ruodberti confessoris, Erhardi, Severini, Panthaleonis, Wenzeszlai martiris, Wunnibaldi, Galli, Othmari, Columbani, Uodalrici, Briccii, Wicberti confessoris, Severi confessoris, Valentini confessoris, Adalberti martiris.
Sinistrum altare orientalis altaris consecravit Dagino Parthenopolitanus archiepiscopus in honorem sanctorum Blasii, Lantberti, Stephani protomartiris. Reliquie vero in eodem posite sunt: sancti Stephani prothomartiris, Ciriaci, Cristophori, Saturnini, Anastasii, Innocentii, Appollinaris, Blasii, Landberti, Mauricii, Celestini, Donati, Cancii, Canciani, Cancianille martirum.
Altare ante criptam consecravit Aschericus Ungarorum archiepiscopus in honorem sanctorum confessorum Hylarii, Remigii, Vedasti. Reliquie autem in eodem sunt posite: sanctorum Hylarii, Remigii, Germani, Vedasti, Amandi, Vindemialis, Columbani, Macharii monachi, Medardi, Bertini, Briccii, Ragnulfi, Leudegarii, de sepulchro Domini.