Elogium sepulcrale (Grabspruch auf Kaiser Heinrich II.)

Anno dominice incarnationis MXXIIII, indictione V, III Idus Iulii Heinricus christianissimus Romanorum imperator augustus feliciter migravit ad Christum, anno regni sui vicesimo quarto, imperii XI, vitae LII; huius Babenbergensis ecclesiae conditor et auctor; praesidente huic sedi Eberhardo primo pontifice anno XVII.

Heinricus cunctis semper laudandus in actis!
Quale sit eius opus, conprobat iste locus.
Ille quidem templum fabricaverat hoc opulentum
Multiplici dono, dans sua cuncta Deo.
Et mundi finem iam nunc expectat ibidem;
Quem prece continua, tu Petre sancte, iuva.
Idibus in ternis, cum Iulius estuat arvis,
Spiritus, ossa suo sunt data principio.