Urkunde Heinrichs II. für das Kloster Hilwartshausen (DH II. 363)

(Heinrich und seine Gemahlin Kunigunde schenken dem Nonnenkloster zu Hilwartshausen 66 Joch zu Gimte. Kaufungen 1017.)

In nomine sanctae et individue trinitatis. Heinricus dei gratia Romanorum imperator augustus. Non habentes velamen bonorum operum amplexantur lapides vivos, quod est interventores querere sanctos. Hoc respectu nos et contectalis nostra Cunigundis imperatrix augusta protomartiri sancto Stephano atque sancto Vito martiri in Hildeuuardeshuson monasterio in villa Gemmet in pago Logni in comitatu Herimanni iugera sexaginta sex cum suis pertinentiis interventu Meinuuerchi Paterbrunnensis episcopi in proprium tradimus. Et ut haec nostrae donationis auctoritas stabilis et inconvulsa omni tempore permaneat, hoc preceptum inde conscriptum manu propria corroborantes sigilli nostri inpressione insigniri iussimus.
Signum domni Heinrici invic(M.)tissimi.
Guntherius cancellarius vice Erchanbaldi archicappellani notavit.
Data anno dominicae incarnationis MXVI, indictione XV, anno vero domni Heinrici secundi regnantis XUI, imperii vero IIII, actum Couphinga.