Urkunde Kunigundes für die bischöfliche Kirche zu Freising (D Kunigunde 2)

(Kunigunde vergabt an die bischhöfliche Kirche zu Freising ihre Güter Ranshofen, Hohenbercha, Ostermiething, Feldkirchen, den Forst Weilhart und ihren Besitz zu Reichenhall, mit Ausnahme von fünf Hufen und einigen Hörigen, unter Vorbehalt des Nießbrauches auf Lebenszeit und erhält dafür zum Nießbrauch auf Lebenszeit die Höfe Isen, Burgrain, Dorfen und Tegernbach. Regensburg 1025.)

Precaria seu complacitatio domnae Chunigundae imperatricis augustae atque venerandi Egilberti Frigisingensis aecclesiae episcopi. Anno dominicae incarnationis millesimo vicesimo quinto summe divinitatis miseratione provisum est, ut pia deoque amabilis domina Chunigunda imperatrix augusta ob amorem celestis desiderii atque ob recordationem dive memorie senioris sui Heinrici imperatoris augusti nec non ob quoddam vite temporalis emolumentum cum consilio gloriosi ducis Baioariorum Heinrici scilicet fratris sui cunctorumque procerum et optimatum comitumque Baioarice provintie ac iudicum quedam sui iuris predia Rantesdorf sive Ranteshova, Hohperchah, Ostermuntinga, Veltchiricha nominata traderet in manus venerandi Egilberti Frigisingensis ecclesie episcopi et advocati sui Odalscalchi cum ecclesiis ac decimis, cum foresto Vvillihart ac forestariis, cum terris cultis et incultis mancipiis utriusque sexus vineis molendinis et cum omnibus iuste et legaliter ad ea pertinentibus, exceptis tantum V servilibus mansis cum pratis ad eosdem rite pertinentibus in beneficio Bezilini sitis quod nuncupatur et quinque servis cum IIII anciliis, quibus ipsum beneficium tunc temporis erat possessum. Quod videlicet beneficium ea lege, ut dictum est, ipsa domna imperatrix augusta tradidit in proprium uxori prefati Bezilini absque venationibus et saginationibus ac sine lignorum incisionibus in foresto iam dicto. Excepit etiam memorabilis imperatrix camerarium I Azili nominatum absque beneficio sui et famulas II Peza et Raza nominatas. Insuper etiam imperatrix augusta tradidit eidem episcopo, quicquid visa est habere in loco Hal dicto cum utriusque sexus mancipiis edificiis terris cultis et incultis sartaginibus ac locis sartaginum ac locis onustariis witevendin censalibus et cum omnibus iure et legaliter ad ipsam salinam respicientibus atque cum omnibus rebus, quas visa est habere supra fluvium Sála nominatum, ea videlicet ratione ut ipsa venerabilis domina, quamdiu deo ordinante viveret res omnes supra memoratas in integrum possideret, post decessum vero vite mortalis pro elemosina pie memorie domini sui Heinrici imperatoris, adoptato quoque proprie anime remedio, ad altare sancte Marie semper virginis sanctique confessoris Christi Corbiniani Frigisinge corporaliter quiescentis in ius videlicet atque dominium egregii antistitis Egilberti successorumque suorum lege precaria refunderentur. Testes: Gerolt comes, Fridirih comes, Arnolt comes, Hartvuic palatinus comes, Adalpero comes, Tiemo comes, Poppo comes, Piligrim comes, Altman comes, item Gerolt comes, Guntpolt comes, Heinrih filius Tiemonis comitis, Perahtolt filius Fridirici comitis, Gerolt filius Geroldi comitis, Sarhilo filius Sarhilonis comitis, Gerolt, Maganus, Gamanolf; Albrih, item Gamanolf, Helmpreht, Hartvvic, Ekkihart, Liutolt.
Econtra vero prelibatus pontifex cum consilio atque consensu suorum tam clericorum quam laicorum maximeque pii ducis Heinrici ac optimatum suorum retradidit deo devote imperatrici Chunigunde lege, ut supra dictum est, precaria cum manu advocati sui Odalscalchi de rebus aecclesiae suae curtem Isona vocatam, curtem Purgreina ac curtem quae dicitur Dorfa, curtem etiam Tegrinvvach cum terris cultis et incultis, cum ipso monasterio et congregatione sancti Zenonis ac reliquis aecclesiis et decimis, cum mancipiis utriusque sexus molendinis silvis compascuis zidalweidis omnique poenitus utilitate ad predictum venerabilem locum pertinentibus rerumque predictarum vestituram, eo tenore ut predicta domina et datum et acceptum usque ad felicem vitae sue terminum potestative possideat, postea vero integritas ambarum partium, dati scilicet et accepti, omni contradictione remota, ad altare sanctae Marie sanctique Corbiniani ad specialem usum Frigisingensis presulis Egilberti suorumque successorum firma allegatione iureque perpetuo consistat. Si autem forte, quod absit, evenerit, ut violentia sive usurpativa potestate alicuius imperatoris vel regis aut etiam ducis sive episcopi haec precaria in illa vel in ista parte dissolvatur aut infringatur, uterque quod dedit recipiat et in suum usum ac vestituram, sicut ante habuit, reflectat. Testes: Gerolt comes, Fridirih comes, Arnolt comes, Hartvvic palatinus comes, Adalpero comes, item Adalpero comes, Eberhart comes, Tiemo comes, Poppo comes, Piligrim comes, Altman comes, item Gerolt comes, Guntpolt comes, Heinrih filius Tiemonis comitis, Perahtolt filius Fridirici comitis, Gerolt filius Geroldi comitis, Sarhilo filius Sarhilonis comitis, Gerolt, Maganus, Gamanolt, Albrih, item Gamanolt, Helmpreht, Hartvvich, Ekkihart, Liutolt.
Actum Radispone anno primo domni Chuonradi regis invictissimi.