Urkunde Heinrichs II. für seine Gemahlin Kunigunde (DH II. 182)

(Heinrich schenkt seiner Gemahlin Kunigunde den Hof Kassel. Ingelheim 1008 Mai 24.)

In nomine sancte et individue trinitatis. Heinricus divina favente clementia rex. Noscat omnium fidelium nostrorum presentium scilicet ac futurorum industria, qualiter nos interventu atque peticione dilectissimae coniugis nostrae Cunigundae videlicet regine sibi quandam nostrae proprietatis cortem Cassellam dictam, sitam in pago Hessia in comitatu vero Friderici comitis, cum omnibus eius pertinentiis vel appenditiis areis aedificiis villis pratis pascuis silvis venationibus aquis aquarumque decursibus piscationibus molendinis viis inviis exitibus et reditibus quesitis sive inquirendis seu cum omnibus que quolibet modo dici vel scribi possunt utilitatibus ac nostra preceptali regalique pagina concedimus atque largimur et de nostro iure ac dominio in eius ius et dominium omnino transfundimus, ea videlicet ratione ut prescripta Cunigunda dilectissima contectalis nostra de prenominata corte eiusque pertinentiis ac utilitatibus dehinc liberam habeat potestatem habendi fruendi vendendi donandi commutandi vel quicquid sibi libitum fuerit faciendi, omni omnium contradictione seu inquietudine atque molestatione procul remota. Hec vero contectalis nostra sanctimoniales adunavit in Chouphungia ibique vitale lignum dominice crucis collocavit eandemque sanctissimam crucem dotavit cum predicta corte Cassala et ceteris, quae sui iuris erant in Hassia. Et ut hec nostre donationis auctoritas stabilis et inconvulsa omni permaneat tempore, hoc preceptum inde conscriptum manu propria corroborantes sigilli nostri inpressione insigniri iussimus.
Signum domni Heinrici (M.) regis invictissimi.
Eberhardus cancellarius vice Uuilligisi archicapellani recognovit.
Data VIIII. kal. iun. indictione V, anno dominice incarnationis millesimo VIII, anno vero domni Heinrici secundi regnantis VI; actum Ingilinheim; feliciter amen.