Urkunde Heinrichs II. für das Kloster Michelsberg bei Bamberg (DH II. 366)

(Heinrich bestätigt dem Kloster Michelsberg bei Bamberg die von Bischof Eberhard von Bamberg geschenkten Besitzungen und verleiht ihm das Wahlrecht, vorbehaltlich der bischöflichen Zustimmung. Frankfurt 1017 Mai 8.)

In nomine sancte et individue trinitatis. Heinricus divina favente clemencia Romanorum imperator augustus. Duo sunt, quibus mundus hic principaliter regitur, pontificum auctoritas et regalis potestas. Hac igitur auctoritate noverit omnium dei nostrorumque fidelium universitas, qualiter fidelissimus noster dominus Eberhardus sacre Babenbergensis ecclesie primus episcopus nostram potestatem imperialem adiit christianissime deprecans, ut ad monasterium sancti Michaelis archangeli sanctique Benedicti predia ad honorem genitricis dei Marie sub honore beati Petri principis apostolorum eidem sedi principali legittime collata et a se per manus advocati iam eo tradita per nostra corroborarentur precepta. Quorum videlicet nomina hic subscripta sunt: in pago Wedereiba in comitatu Bruningi comitis Budenesheim, Wanebach; in pago Logenahi in comitatu Gerlachi comitis Lantswindehusen, Gundissa, Roda; in pago Cuningessundra in comitatu Reginhardi comitis Scerstein; in Banzgowe vero in comitatu Gerhardi comitis Radolfosthorff; in Radonzgowe in comitatu Adalberti comitis Ezzilinchiricha; in Golligowi in comitatu Gumberti comitis Wallibehusen et Rodeheim; in Weringowe in comitatu Gezemanni comitis Weritha; in Folchfelda in comitatu Tiemonis comitis Vufordi; in Bathinicgowe in comitatu Gerundi comitis Pudenibrunnen; in Tufercgowe in comitatu Hecilonis comitis Thiedonhusen, cum omnibus eorundem pertinenciis humanis usibus quoquo modo oportunis. Cuius fidei oculate merito assencientes donaria ipsius more regum atque imperatorum nostrorum quoque antecessorum plenissime confirmavimus; monachis vero eiusdem monasterii, salvo statu et assensu pontificali, regulariter eligendi abbatem dedimus potestatem. Et ut hec nostre confirmacionis pagina inde conscripta firma et inconvulsa permaneat, manu propria corroborantes sigilli nostri impressione eandem subterbullari iussimus.
Data VIII. id. maii anno dominice incarnacionis MXVII, indictione XV, anno vero domini Heinrici secundi regnantis XVI, imperii IIII; actum Franckfordie.